**Ministru kabineta noteikumu projekta**

**„Darbības programmas "Izaugsme un nodarbinātība" 5.1.2.specifiskā atbalsta mērķa „Samazināt plūdu riskus lauku teritorijās” īstenošanas noteikumi”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Darbības programmas „Izaugsme un nodarbinātība” 5.1.2. specifiskā atbalsta mērķa „Samazināt plūdu riskus lauku teritorijās” īstenošanas noteikumi” (turpmāk – MK noteikumu projekts) izstrādāts atbilstoši darbības programmas “Izaugsme un nodarbinātība” (turpmāk – DP) mērķiem un Ministru prezidenta 2014. gada 21. jūlija rezolūcijai Nr. 12/2014-JUR-151, kurā noteikts, ka atbildīgajām institūcijām līdz 2017. gada 1. decembrim atbilstoši kompetencei jāsagatavo un noteiktā kārtībā jāiesniedz Ministru kabinetā Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 13.punktā minētie tiesību aktu projekti.Par 5.1.2.atbalsta mērķa īstenošanu atbildīgā iestāde ir Zemkopības ministrija. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Savienības (turpmāk – ES) fondu 2014.–2020. gada plānošanas perioda Darbības programmas “Izaugsme un nodarbinātība” (turpmāk – DP) paredz īstenot specifisko atbalsta mērķi 5.1.2. "*Samazināt plūdu riskus lauku teritorijās*" (turpmāk – 5.1.2. SAM). 5.1.2. SAM īstenošanas mērķis ir samazināt plūdu risku apdraudētās Latvijas lauku teritorijāsLatvijā klimata pārmaiņu ietekmē un ūdens līmeņa svārstību dēļ palielinās plūdu apdraudējums. Plūdi apdraud iedzīvotāju drošību, satiksmes, sakaru un elektroapgādes infrastruktūras funkcionēšanu, medicīnas pakalpojumu pieejamību, un to dēļ rodas zaudējumi lauksaimniecībā izmantojamajai zemei un mežiem. Tāpat var tikt applūdināti uzņēmumi, kas veic piesārņojošās darbības, vai citi objekti, kas var radīt nozīmīgu vides piesārņojumu.[[1]](#footnote-1) Lai pielāgotos klimata pārmaiņām, samazinot plūdu risku, un nodrošinātu iedzīvotāju dzīves kvalitāti, kā arī saimnieciskās darbības konkurētspēju un turpmāku pastāvēšanu, ir nepieciešama aizsargdambju (inženieraizsardzības būvju un Lubāna ezera hidrotehnisko būvju – aizsargdambju) pārbūve, vairāku polderu sūkņu staciju atjaunošana un pārbūve un potomālo upju regulēto posmu atjaunošana. Polderu teritorijās atrodas 39 ciemi un saimniecisko darbību veic 3561 saimniecība. Valsts tautsaimniecībai un ekonomiskajai attīstībai īpaši nozīmīga ir stratēģiski svarīgu infrastruktūras objektu (ceļu, autoceļu, dzelzceļa līniju, meliorācijas sistēmu u.c.) saglabāšana, tādēļ klimata pārmaiņu ietekmes mazināšanai pieejamās investīcijas plānots vispirms novirzīt hidrotehnisko būvju atjaunošanai un pārbūvei.Īstenojot 5.1.2.SAM, tiks atjaunotas un pārbūvētas hidrobūves, kā arī potomālo upju regulētie posmi, ja vien šīs darbības nemazina *Natura 2000* teritoriju dabas vērtību. Ja projektu iecerēts īstenot īpaši aizsargājamā dabas teritorijā, tad tajā plānotajām darbībām ir jānotiek saskaņā ar normatīvajiem aktiem, kas regulē šo teritoriju aizsardzību, un šo teritoriju dabas aizsardzības plāniem, ja tādi ir izstrādāti.Būvniecībā ir jāievēro Ministru kabineta 2015.gada 30.jūnija noteikumu Nr. 329 „Noteikumi par Latvijas būvnormatīvu LBN 224-15 „Meliorācijas sistēmas un hidrotehniskās būves””, kā arī vides prasības.Noteikumu projekta 29.punktā minētās prasības, kas veicina bioloģiskās daudzveidības saglabāšanos un vides kvalitātes nesamazināšanos, ir noteiktas Valsts vides dienesta Reģionālās vides pārvaldes izsniegtajos tehniskajos noteikumos, pamatojoties uz atzinumiem, ko snieguši projekta izstrādē iesaistītie eksperti, tostarp sugu un biotopu aizsardzības jomā sertificēti eksperti.Zaļās infrastruktūras elementi ir noteikti Ministru kabineta 2014. gada 30. septembra noteikumu Nr. 600 „Kārtība, kādā piešķir valsts un Eiropas Savienības atbalstu atklātu projektu konkursu veidā pasākumam "Ieguldījumi materiālajos aktīvos"” 12.pielikumā „Videi draudzīgu meliorācijas sistēmu vides elementi un to kritēriji”.Applūšanas riska teritorijas visvairāk sastopamas potomālo jeb lēni plūstošo upju posmos. Plūdu laikā tiek applūdinātas lielas apdzīvotas vai citādi saimnieciski intensīvi izmantotas platības, nodarot zaudējumus saimnieciskajai un sociālajai videi. Projektu īstenošanas teritorijas tiks izvēlētas, saskaņojot ar pašvaldībām, vietās, kas rada būtiskāko plūdu apdraudējumu iedzīvotājiem. Līdz šim notikušas projektu sākotnējās saskaņošanas sanāksmes par prioritārajām hidrobūvēm Nīcas un Rucavas novadā 14.05.2015. un Jelgavas novadā 22.01.2015., turklāt saskaņošana ar pašvaldībām tiks turpināta. Lai nodrošinātu sadarbību ar pašvaldību un atbilstību teritorijas plānojumam, MK noteikumu projekts paredz, ka projekta iesniedzējs iesniedz attiecīgās pašvaldības apliecinājumu (izziņu) par to, ka plānotā būve vai tās pārbūve atbilst teritorijas plānojumā noteiktajam funkcionālajam zonējumam.Pirms 5.1.2.SAM īstenošanas atbilstoši Partnerības līguma Eiropas Savienības fondu 2014.–2020.gada plānošanas periodam 1. pielikumam ir jāizpilda divi *ex-ante* kritēriji:1) jāsagatavo informatīvais ziņojums, kurā sniegti viena vai vairāku riska faktoru novērtējums. Par pasākuma izpildi atbildīgā iestāde ir Iekšlietu ministrija sadarbībā ar citām ministrijām Valsts civilās aizsardzības plāna 30.pielikumā norādītajām ministrijām, turklāt Iekšlietu ministrija ir atbildīga arī par kritērija izpildi. Kritērijs ir izpildīts -apstiprināts Krīzes vadības padomes sēdē 2015.gada 8.decembrī.2) jāizstrādā upju baseinu apsaimniekošanas plāni Daugavai, Lielupei, Ventai un Gaujai.Par kritērija izpildi atbildīga ir Vides aizsardzības un reģionālās attīstības ministrija (turpmāk – VARAM). Kritērijs izpildāms līdz 2015. gada 22. decembrim. Iespējamo plūdu postījumu un riska kartes Daugavas upju baseinu apgabalam tika izstrādātas 2011.gadā, īstenojot projektu „Informācijas sistēmas izstrāde plūdu riskam pakļautajām teritorijām Daugavas upes baseinā ES ERAF aktivitātes „Pļaviņu un Jēkabpils pilsētu plūdu draudu samazināšana” ieviešanai”, un ir pieejamas Latvijas Vides, ģeoloģijas un meteoroloģijas centra (turpmāk – LVĢMC) vietnē <http://pludi.meteo.lv/floris/sistema.html>. Daugavas baseina Plūdu plāns un pasākumu programma sabiedriskajai apspriešanai tika nodota š.g. 31.jūlijā un ir pieejama LVĢMC vietnē <http://www.meteo.lv/lapas/vide/udens/udens-apsaimniekosana-/upju-baseinu-apgabalu-apsaimniekosanas-plani-/upju-baseinu-apgabalu-apsaimniekosanas-plani?id=1107&nid=424>. Sabiedriskā apspriešana ir beigusies š.g. 30.oktobrī, un minēto plānu plānots apstiprināt ātrāk nekā citus plūdu plānus. Plašāka informācija par plūdu plāniem un to ieviešanu aprakstīta Darbības programmas “Izaugsme un nodarbinātība” 5.1.2.specifiskā atbalsta mērķa “Samazināt plūdu riskus lauku teritorijās” sākotnējās ietekmes novērtējumā (turpmāk –Sākotnējais novērtējums).Daugavas upju baseinu apgabala plūdu riska pārvaldības plāns apstiprināts ar š.g. 17.novembra VARAM ministra rīkojumu Nr.335 „Par Daugavas upju baseinu apgabala apsaimniekošanas plāna un plūdu riska pārvaldības plāna 2016.-2021.gadam apstiprināšanu” un Gaujas, Lielupes un Ventas upju baseinu apgabalu plūdu riska pārvaldības plāni apstiprināti ar š.g. 22.decembra VARAM ministra rīkojumu Nr.378 „Par Gaujas, Lielupes un Ventas upju baseinu apgabalu apsaimniekošanas plānu un plūdu riska pārvaldības plānu 2016.-2021.gadam apstiprināšanu”.Valsts civilās aizsardzības plāna (turpmāk – aizsardzības plāns) aktuālajā versijā ir ietverta informācija, kas ir saistoša un attiecināma uz 5.1.2.SAM īstenošanu. Aizsardzības plānā ir informācija par plūdiem, to iemeslu, plūdu apdraudētajām vietām un HES pārrāvumu ietekme uz iedzīvotāju drošību. Tā kā, īstenojot 5.1.2.SAM, plānota hidrotehnisko būvju pārbūve un atjaunošana, ietvertā informācija skaitliski attēlo HES ūdenskrātuvju tilpumu un teritorijas, kas var applūst pēc HES pārrāvuma. Aizsardzības plāna 8.pielikumā ietverta informācija ar preventīviem pasākumiem plūdu gadījumā un 7.pielikumā dots Plūdu apdraudēto vietu saraksts, kas attiecībā uz 5.1.2.SAM ieviešanu, izvērtējot prioritāri atjaunojamos un pārbūvējamos objektus, savietojams ar sākotnējā novērtējuma pielikumā pievienoto sarakstu. Daļa aizsardzības plānā noteikto mērķu ir saistoši, arī īstenojot 5.1.2.SAM – samazināt plūdu risku apdraudētās Latvijas lauku teritorijās.5.1.2.SAM tiek īstenots atbilstoši DP 5.prioritārā virziena “Vides aizsardzība un resursu izmantošanas efektivitāte” noteiktajām intervences kategorijām. Atbilstoši 5.1.2.SAM intervences laukuma 87.kodam “Pasākumi saistībā ar pielāgošanos klimata pārmaiņām un ar klimatu saistīto risku (piemēram, erozijas, ugunsgrēku, plūdu, vētru un sausumu) profilakses un vadības pasākumi, tostarp izpratnes veidošana, civilā aizsardzība un katastrofu pārvarēšanas sistēmas un infrastruktūras” tiks pārbūvētas un atjaunotas meliorācijas sistēmas, hidrotehniskās būves un potomālo upju regulētie posmi.Saskaņā ar Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma 11.panta trešās daļas 2.punktu DP 5.1.2.SAM noteiktā finanšu rādītāja sasniegšana tiks nodrošināta atbilstoši 2015. gada 10.jūlijā pieņemtajai Zemkopības ministrijas kārtībai Nr. 21 “Kārtība, kādā Zemkopības ministrija kā Eiropas Savienības struktūrfondu un Kohēzijas fonda atbildīgā iestāde nodrošina Eiropas Savienības fonda specifiskā atbalsta mērķa rezultātu noteikšanu un sasniegšanas uzraudzību, sagatavo ziņojumu par mērķu īstenošanu un piedalās pārbaudē projekta īstenošanas vietā”.Finanšu rādītājs – līdz 2018. gada 31. decembrim sertificēti izdevumi 15 186 507 *euro* apmērā.Īstenojot 5.1.2. SAM, laikā no 2016.gada līdz 2018.gadam plānots pārbūvēt un atjaunot 11 objektu, kuru prognozētās izmaksas līdz 2018.gada 31.augustam sasniegs 16 120 000 *euro,* kas nodrošinās, lai projektu īstenošanas laikā veiktie izdevumi (15 186 507 *euro*) tiek sertificēti līdz 2018.gada 31.decembrim.5.1.2.SAM īstenošanai paredzēts Eiropas reģionālās attīstības fonda (turmāk – ERAF) finansējums 85% apmērā (36 881 516 *euro*) un valsts budžeta finansējums 15% apmērā (6 508 503 *euro*). 5.1.2.SAM plānotais kopējais finansējums (kopējās attiecināmās izmaksas) ir 43 390 019 *euro*. 5.1.2. SAM snieguma rezerve ir 2 249 597 *euro*, un rezerves apjoms – 6, 10% no ERAF finansējuma.Finansējuma saņēmējam avansa maksājumu piešķir atbilstoši Ministru kabineta 2015.gada 17.marta noteikumu Nr.130 “Noteikumi par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020.gada plānošanas periodā” 20.punktam. Tā kā finansējuma saņēmējs ir valsts kapitālsabiedrība – ZMNĪ, kura projektu īsteno tai deleģēto valsts pārvaldes uzdevumu ietvaros, tad avansa un starpposma maksājumu kopsumma var būt 100 % no projektam piešķirtā Eiropas Savienības fonda finansējuma un valsts budžeta līdzfinansējuma kopsummas. ZMNĪ nepieciešams finansējums 100% no projekta kopsummas, jo ZMNĪ ir ierobežoti valsts budžeta līdzekļi un projekta ietvaros finanšu līdzekļi no cita finansējuma avota meliorācijas sistēmu atjaunošanai un pārbūvei nav. Meliorācijas likuma 27. pantā noteikts, ka valsts meliorācijas sistēmas un valsts nozīmes meliorācijas sistēmas būvniecību, pārbūvi un atjaunošanu, ekspluatāciju un uzturēšanu finansē no šim nolūkam paredzētajiem valsts budžeta līdzekļiem. ZMNĪ saskaņā ar Meliorācijas likumā noteikto, īsteno 5.1.2. SAM tai deleģēto valsts pārvaldes uzdevumu ietvaros.5.1.2. SAM tiek īstenots atbilstoši Eiropas Savienības struktūrfondu un Kohēzijas fonda 2014.–2020. gada plānošanas perioda vadības likumam, Ministru kabineta 2014. gada 16. decembra noteikumiem Nr. 784 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020. gada plānošanas periodā”, Ministru kabineta 2007. gada 31. jūlija noteikumiem Nr.524 „Eiropas Savienības fondu vadības un kontroles sistēmas izveidošanas prasības” un Ministru kabineta 2014. gada 7. oktobra noteikumiem Nr.611 „Prasības Eiropas Savienības struktūrfondu un Kohēzijas fonda 2014.–2020. gada plānošanas perioda vadības un kontroles sistēmas izveidošanai”. * Zemkopības ministrijas (turpmāk – ZM) plānotais 5.1.2.SAM ieviešanas laika grafiks dots Sākotnējā novērtējumā.

Projektu iesniegumus plānots izraudzīties ierobežotas atlases veidā, jo 5.1.2.SAM īstenošanai plānots viens projekta iesniedzējs – ZMNĪ, kas saskaņā ar Meliorācijas likuma 19.pantu ekspluatē un uztur valsts un valsts nozīmes pretplūdu būves un nodrošina pretplūdu pasākumus Latvijas lauku teritorijā. Meliorācijas likuma 1.pantā noteikts, ka valsts meliorācijas sistēma ir valstij piederoša meliorācijas sistēma, kuras ekspluatāciju un uzturēšanu īsteno valsts, un valsts nozīmes meliorācijas sistēma ir meliorācijas sistēma, kura atbilst normatīvajos aktos noteiktajiem kritērijiem un parametriem un kuras ekspluatāciju un uzturēšanu nodrošina valsts.Saistībā ar 5.1.2.SAM ir paredzēts īstenot vairākus projektus.Projektu īstenotājam pirms darbu uzsākšanas jārīkojas saskaņā ar Publisko iepirkumu likumu un uz tā pamata izdoto normatīvo aktu prasībām. Zaļā iepirkuma veicināšana ir ietverta Sākotnējā novērtējumā. Paredzēts, ka projekta iesniedzējs nodrošina sasniegto rezultātu ilgtspēju un objektu uzturēšanu vismaz piecus gadus pēc projekta pabeigšanas un atbalstāmās darbības ir atbilstošas Ministru kabineta 2010.gada 3.augusta noteikumiem Nr. 714 „Meliorācijas sistēmas ekspluatācijas un uzturēšanas noteikumi”.Īstenojot 5.1.2.SAM, plānots sasniegt šādus rādītājus un veikt šādas plānotās atbalstāmās darbības:* pārbūvēto hidrobūvju skaits – 30, sasniedzamā starpposma lielums līdz 2018. gada 31. decembrim – 10;
* pārbūvēto vai atjaunoto valsts nozīmes ūdensnoteku garums – 342 km, sasniedzamā starpposma lielums līdz 2018. gada 31. decembrim – 122 km;
* plūdu riska apdraudētās teritorijas tiks samazinātas līdz 35 000 ha (bāzes vērtība 82 300 ha), un plūdu apdraudēto iedzīvotāju skaits Latvijas lauku teritorijās samazināts līdz 8500.

Lai veicinātu iepriekš minēto rādītāju izpildi un sekmētu 5.1.2.SAM īstenošanu, tajā plānotās atbalstāmās darbības atbilstoši Plūdu plānam ir esošo valsts meliorācijas sistēmu un hidrotehnisko būvju pārbūve un atjaunošana, polderu sūkņu staciju un aizsargdambju pārbūve, potomālo upju posmu atjaunošana un pārbūve, kā arī dabisko teritoriju pilnīga vai daļēja atjaunošana („zaļā infrastruktūra”).Saistībā ar 5.1.2.SAM plānoto atbalstāmo darbību īstenošanas ietekme ir ietverta Sākotnējā novērtējumā.Iepriekšējā plānošanas periodā ZM par ERAF līdzekļiem īstenoja projektu “Rīgas HES ūdenskrātuvei pieguļošo teritoriju aizsardzības būvju aizsardzības spēju palielināšana”. Īstenojot projektu, veikta triju Rīgas hidroelektrostacijai (turpmāk – HES) piegulošo teritoriju sūkņu staciju renovācija.ZM projekta mērķis, veicot sūkņu staciju „Tome”, „Ikšķile – 2” un „Spolītes” renovāciju, bija palielināt Rīgas HES ūdenskrātuvei piegulošo teritoriju aizsardzības būvju aizsardzības spējas, tādējādi samazinot plūdu draudus un uzlabojot vides kvalitāti un ekonomisko aktivitāti.Veicot triju hidrotehnisko būvju kompleksu renovāciju, novērsts plūdu risks 2145 iedzīvotājiem un uzlabota vides kvalitāte polderu teritorijās. Rīgas HES piegulošo teritoriju sūkņu staciju renovācija notika laikā no 2010.gada jūlija līdz 2011. gada decembrim.Tāpat tika veikta Rīgas HES ūdenskrātuves inženieraizsardzības būvju tehnoloģisko iekārtu nomaiņa un sūkņu staciju renovācija un līdz ar renovāciju finansēti būvuzraudzības un autoruzraudzības darbi.Kopējās projekta izmaksas ir 1,151 milj. LVL.Turklāt iepriekšējā plānošanas periodā ZM par ERAF līdzekļiem īstenoja projektu „Lubāna ezera hidrotehnisko būvju kompleksa aizsargspēju palielināšana piegulošo teritoriju aizsardzībai pret plūdu draudiem – Dienvidaustrumu dambja rekonstrukcija”. Projekts īstenots laikā no 2012.gada līdz 2015.gadam. Projekta ietekmes zonu veido daļa Madonas, Rēzeknes, Varakļānu un Viļānu novadu teritorijas, kurām tika novērsti plūdu draudi 31 553 ha platībā. Īstenojot projektu, plūdu draudi novērsti apmēram 4000 iedzīvotāju no Madonas, Rēzeknes, Varakļānu un Viļānu novada.Kopējās projekta izmaksas ir 1 428 186 *euro.*Sākotnējā novērtējuma pielikumā pievienots „Teritoriālais kartējums 5.1.2. specifiskajam atbalsta mērķim „Samazināt plūdu riskus lauku teritorijās””. Sākotnējā novērtējuma pielikumu izveide ir balstīta uz objektu iepriekšēju inventarizāciju, izvērtējot to tehnisko stāvokli, apsekojot objektus dabā, veicot pārrunas ar pašvaldībām, kā arī objektu ietekmes izvērtējumu. Objekti vērtēti, ņemot vērā ZMNĪ noteiktos vērtēšanas kritērijus.Lauku atbalsta dienesta (turpmāk – LAD) izstrādātajā Lauku attīstības programmā (turpmāk – LAP) ietvertie projekti tiek finansēti no ELFLA līdzekļiem. Programmā tiek finansētas viena īpašuma meliorācijas sistēmu, koplietošanas meliorācijas sistēmu, pašvaldības nozīmes koplietošanas meliorācijas sistēmu, pašvaldības meliorācijas sistēmu un valsts nozīmes meliorācijas sistēmu atjaunošanas un pārbūves darbi. Saistībā ar 5.1.2.SAM plānotie pārbūves darbi valsts nozīmes meliorācijas sistēmām ietver tikai potomālo upju posmu atjaunošanu un pārbūvi.LAP apakšpasākumu mērķi saskaņā ar Eiropas Parlamenta un Padomes (ES) 2013. gada 17. decembra Regulas (EK) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes regulu (EK) Nr. 1698/2005 (turpmāk – Regula Nr. 1305/2013) 4.pantu ir uzlabot infrastruktūru, kas attiecas uz lauksaimniecības attīstību, meža ražības paaugstināšanu, audzes veselības un kokmateriālu kvalitātes uzlabošanu, saglabājot un uzlabojot meža ilgtermiņa ieguldījumu globālajā oglekļa apritē, uzturot bioloģisko daudzveidību un nodrošinot klimata pārmaiņu mazināšanu, kā arī lauksaimniecības un mežsaimniecības nozares konkurētspējas paaugstināšanu.Savukārt no ERAF, īstenojot 5.1.2.SAM, plānots finansēt valsts hidrotehnisko būvju, polderu sūkņu staciju, aizsargdambju un potomālo upju posmu (valsts nozīmes meliorācijas sistēmas) atjaunošanu un pārbūvi. Noteikumu projektā noteikts, ka specifiskā atbalsta investīcijas mazinās Latvijas lauku teritoriju un polderu applūšanas risku.Projekta mērķteritorija ir plūdu apdraudētās Latvijas lauku teritorijas un teritorijas ar publiskās infrastruktūras applūšanas risku ārpus apdzīvotām vietām, kā arī valsts īpašumā esošie polderi un valsts nozīmes meliorācijas ūdensnotekas apdzīvotās vietās.Demarkācija starp 5.1.2.SAM un 5.1.1.specifisko atbalsta mērķi “Novērst plūdu un krasta erozijas risku apdraudējumu pilsētu teritorijās” (turpmāk – 5.1.1.SAM) tiek aprakstīta un ievērota atbilstoši DP noteiktajām atbalstāmajām darbībām, mērķteritorijai un finansējuma saņēmējiem. 5.1.2.SAM īstenošanas mērķis ir samazināt plūdu risku lauku teritorijās.Īpašumtiesību statuss infrastruktūrai, kurā plānoti ieguldījumi, īstenojot 5.1.2.SAM, ir valsts meliorācijas sistēmas – valstij piederošas meliorācijas sistēmas, kuras ekspluatāciju un uzturēšanu īsteno valsts, un potomālās upes (valsts nozīmes meliorācijas sistēmas).ZMNĪ saskaņā ar Meliorācijas likuma 19. pantu ekspluatē un uztur valsts un valsts nozīmes pretplūdu būves un nodrošina pretplūdu pasākumus Latvijas lauku teritorijā.Saistībā ar 5.1.2.SAM plānotās darbības makroekonomisko vidi tieši neietekmē, jo netiek tieši ietekmēts ne eksports, ne imports, ne IKP, ne inflācija valstī. 5.1.2.SAM īstenošana plānota, lai samazinātu applūstošās teritorijās un attiecīgi arī plūdu apdraudēto iedzīvotāju skaitu. Savukārt tas var veicināt novada teritorijas ekonomisko attīstību un sniegt netiešu pozitīvu ietekmi uz makroekonomisko vidi, nodrošinot teritorijas un cilvēkresursus, īpaši ekonomiski aktīvo iedzīvotāju īpatsvaru, makroekonomiskās vides radīšanai un tādējādi palielinot nodokļu maksātāju skaitu un nodokļu ieņēmumu apjomu. 5.1.2.SAM īstenošana ierobežos postu, ko nodara teritoriju applūšana un veicinās bioloģiskās daudzveidības saglabāšanos un nesamazināšanos. Lai nodrošinātu saglabātu bioloģisko daudzveidību, īstenojot 5.1.2.SAM netiek būvētas jaunas meliorācijas sistēmas.Atbilstoši 5.1.2.SAM novēršot applūšanas risku, tiks aizsargātas un saglabātas dabas un kultūrvēsturiskās vērtības, lauksaimniecībā un mežsaimniecībā izmantojamās teritorijas, kā arī nodrošināta kvalitatīva dzīves vide iedzīvotājiem. Ieguldītās investīcijas papildus palielinās dabas teritorijas vērtību un pievilcīgumu, kā arī stimulēs to produktīvu izmantošanu.5.1.2.SAM īstenošanas ietekme uz uzņēmējdarbības, sociālo vidi, spēkā esošo tiesību normu sistēmu, pārvaldes iestāžu funkcijām un cilvēkresursiem, veselību un administratīvajām procedūrām ir ietverta Sākotnējā novērtējumā. Atlases kārtā ir paredzēts ERAF finansējums 85% apmērā – 36 881 516 *euro* – un valsts budžeta finansējums 15% apmērā – 6 508 503 *euro*. 5.1.2.SAM plānotais kopējais finansējums (kopējās attiecināmās izmaksas) ir 43 390 019 *euro*. 5.1.2. SAM snieguma rezerve 2 249 597 *euro*, un rezerves apjoms – 6, 10% no ERAF finansējuma.Pārbūvējamā un atjaunojamā infrastruktūra, kurā plānoti ieguldījumi, pieder valstij, vai meliorācijas objekta ekspluatāciju un uzturēšanu atbilstoši normatīvajos aktos noteiktajiem kritērijiem un parametriem nodrošina valsts. Saistībā ar 5.1.2.SAM paredzētos projektus plānots īstenot no 2016.gada I ceturkšņa līdz 2022. gada 31. decembrim..Finansējuma sadalījums sākotnējā novērtējuma III sadaļā pa gadiem norādīts indikatīvi un var tikt precizēts pēc 5.1.2.SAM projekta apstiprināšanas.5.1.2.SAM īstenošana neietekmēs esošās valsts un pašvaldību informāciju sistēmas. Pārbūvētās un atjaunotās meliorācijas sistēmas, hidrotehniskās būves, valsts nozīmes potomālie upju posmi un teritorijas ar teritoriālu piesaisti ir atveidotas ģeotelpisko datu formā, un šie dati ir savietojami ar citām telpiskām datu informācijas sistēmām.5.1.2.SAM nav ietekmes uz konkurenci un tirdzniecību, un, to īstenojot, nav plānots sniegt valsts atbalstu uzņēmumiem un saimnieciskās darbības veicējiem, jo tas nerada konkurences izkropļojumus, bet preventīvi novērš dabas katastrofu radīto iespējamo kaitējumu.Saskaņā ar SIA „Ernst & Young” veikto pētījumu par datu pieejamību[[2]](#footnote-2) daļa statistiskās informācija, kas ir nepieciešama 5.1.2.SAM ietekmes izvērtēšanai, jau pašlaik ir apkopota un informācijas datus vākšana tiek turpināta. SIA „Ernst & Young” iesaka, ka saistībā ar atbalstītajiem projektiem papildus nepieciešamie dati par samazināto plūdu riskam pakļauto lauku teritoriju platību (ha) un to iedzīvotāju skaitu lauku teritorijās, kuri gūst labumu no plūdu aizsardzības pasākumiem, kas finansēti no ES struktūrfondiem, būtu jāuzkrāj Centrālās finanšu un līgumu aģentūras vadības informācijas sistēmā. Lai novērtētu 5.1.2.SAM ietekmi, nepieciešamie dati noteikti, ņemot vērā datus, kas iegūstami:1) Meliorācijas digitālajā kadastrā, kas ļauj aplūkot lauksaimniecības zemju nosusināšanas sistēmu izvietojumu. Nosusināšanas sistēmas ietver tādus elementus kā ūdensnoteku regulētie posmi, valsts nozīmes ūdensnotekas, dambji, sūkņu stacijas, grāvji, drenu kolektori, drenas un drenāžas tīkla būves. Elementi ir aplūkojami dažādos mērogos. Vēlamā teritorija ir jāatrod pēc apdzīvotās vietas nosaukuma vai ūdens notekas nosaukuma;2) Centrālajā statistikas pārvaldē un Pilsonības un migrācijas lietu pārvaldē, t.i., dati par iedzīvotāju skaita izmaiņām pilsētās, ciemos un teritorijās, kas tiek ietekmētas, īstenojot 5.1.2.SAM;2) pašvaldību teritoriju plānojumos, t,i., informācija par teritorijām, kas tieši vai netieši tiek ietekmētas līdz ar 5.1.2.SAM izpildi.5.1.2.SAM izpildei ir netieša pozitīva ietekme uz Eiropas Savienības stratēģiju Baltijas jūras reģionam (turpmāk –ESSBJR) īstenošanu, jo saistībā ar 5.1.2.SAM veiktās darbības izraisa citas darbības, kas saistītas ar ūdens noteci Baltijas jūrā. Pareizi veiktas darbības un kvalitatīva savstarpēji nesaistītu projektu īstenošana nodrošina visa procesa nozīmīgumu. Baseins, kurš atrodas ap Baltijas jūru un no kura notiek notece, pēc platības ir vairāk nekā četras reizes lielāks par pašu jūru[[3]](#footnote-3). Hidrotehnisko būvju, polderu sūkņu staciju, aizsargdambju, kā arī potomālo upju posmu atjaunošana un pārbūve samazinās teritoriju applūšanas risku, tādējādi samazinot atkritumu un kaitīgo vielu nokļūšanu upēs, noteces baseinā un Baltijas jūrā, līdz ar to veicinot arī ESSBJR apakšmērķī “Pielāgošanos klimata pārmaiņām, risku novēršana un vadība” noteikto problēmu risināšanu. |
| 3. | Projekta izstrādē iesaistītās institūcijas | Nav. |
| 4. | Cita informācija | Sākotnējais novērtējums, projektu iesniegumu vērtēšanas kritēriji un projektu iesniegumu vērtēšanas kritēriju piemērošanas metodika ir saskaņoti 2014.–2020. gada plānošanas perioda Eiropas Savienības struktūrfondu un Kohēzijas fonda vides aizsardzības un resursu izmantošanas efektivitātes prioritārā virziena pagaidu apakškomitejā un virzīti izskatīšanai Eiropas Savienības struktūrfondu un Kohēzijas fonda 2014.–2020.gada plānošanas perioda Uzraudzības komitejā, kuras sastāvā ir iekļauti arī sociālie, nevalstiskā sektora un reģionālie partneri.Horizontālā principa „Ilgtspējīga attīstība” (turpmāk – HP IA) uzraudzības rādītājs atbilst 5.1.2 SAM, kam ir tieša pozitīva ietekme uz šī principa ievērošanu. Uzraudzības iznākuma rādītājam var piemērot kopējo DP HP IA rādītāju „zaļais publiskais iepirkums”, ja tas ir attiecināms uz konkrēto projektu, par kura īstenošanu jau ir noslēgts būvdarbu iepirkumu līgums.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iedzīvotāji plūdu apdraudētajās Latvijas lauku teritorijās |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne fondu vadībā iesaistītajām institūcijām. Projekts nosaka, ka projekta attiecināmajās izmaksās ir iekļaujamas projekta administrēšanas izmaksas, tādējādi nepalielinot administratīvo izmaksu slogu uz projekta iesniedzēja budžetu. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | **Turpmākie trīs gadi (*euro*)** |
| **2016. g.** | **2017. g.** | **2018. g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo (n) gadu** | **izmaiņas, salīdzinot ar kārtējo (n) gadu** | **izmaiņas, salīdzinot ar kārtējo (n) gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 2 550 000 | 9 681 516 | 11 900 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 2 550 000 | 9 681 516 | 11 900 000 |
| 1.2. valsts speciālais budžets | 0 | 0 |  | 0 | 0 |
| 1.3. pašvaldību budžets | 0 | 0 |  | 0 | 0 |
| 2. Budžeta izdevumi: | 0 | 0 | 3 000 000 | 11 390 019 | 14 000 000 |
| 2.1. valsts pamatbudžets | 0 | 0 | 3 000 000 | 11 390 019 | 14 000 000 |
| 2.2. valsts speciālais budžets | 0 | 0 | 0 |  |  |
| 2.3. pašvaldību budžets |  | 0 | 0 |  |  |
| 3. Finansiālā ietekme: |  | 0 | –450 000 | –1 708 503 | –2 100 000 |
| 3.1. valsts pamatbudžets | 0 | 0 | –450 000 | –1 708 503 | –2 100 000 |
| 3.2. speciālais budžets | 0 | 0 | 0 |  |  |
| 3.3. pašvaldību budžets |  | 0 | 0 |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | x | 0 | 450 000 | 1 708 503 | 2 100 000 |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 1. SAM plānotais kopējais attiecināmais finansējums ir 43 390 019 *euro*, tajā skaitā ERAF finansējums 36 881 516 *euro* un valsts budžeta finansējums 6 508 503 *euro*.

Šo finansējumu plānots izmantot:2016.gadā – 3 000 000 *euro* (t.sk. valsts finansējumu 450 000 *euro* un ES finansējumu 2 550 000 *euro*);2017.gadā – 11 390 019 *euro* (t.sk. valsts finansējumu 1 708 502,85 *euro* un ES finansējumu 9 681 516,15 *euro*);2018.gadā – 14 000 000 *euro*, (t.sk. valsts finansējumu 2 100 000 *euro* un ES finansējumu 11 900 000 *euro*);2019.gadā – 11 000 000 *euro* (t.sk. valsts finansējumu 1 650 000 *euro* un ES finansējums – 9 350 000 *euro*);2020.gadā – 4 000 000 *euro* (t.sk. valsts finansējumu 600 000 *euro* un ES finansējumu 3 400 000 *euro*). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējums tiks plānots Centrālās finanšu un līgumu aģentūras (turpmāk – CFLA) budžetā no 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Īstenojot projektus, finansējuma saņēmējs nodrošina informācijas un publicitātes pasākumus, kas noteikti Eiropas Parlamenta un Padomes 2013. gada 17. decembra Regulā (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 prasību nodrošināšanu, un Ministru kabineta 2015. gada 17. februāra noteikumos Nr.87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana”. |
| 2. | Sabiedrības līdzdalība projekta izstrādē | Atbilstoši normatīvo aktu prasībām ZM tīmekļa vietnē ievietota informācija par MK noteikumu projektu un par tā virzību.Sabiedrības līdzdalība ir nodrošināta, izskatot noteikumu projektu apakškomitejas 2015. gada 31. jūlija sēdē. Tāpat MK noteikumu projekts tiks nosūtīts izskatīšanai potenciālajam finansējuma saņēmējam, nevalstisko organizāciju pārstāvjiem, Latvijas Pašvaldību savienībai un citām iesaistītajām institūcijām, lai nodrošinātu sabiedrības līdzdalību projekta izstrādē. |
| 3. | Sabiedrības līdzdalības rezultāti | Apakškomitejas komentāri ir ņemti vērā, paplašinot atbalstāmās darbības un tajās paredzot arī „zaļās infrastruktūras” piemērošanu. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts izskatīts Finanšu ministrijas Uzraudzības komitejas sēdē 2015.gada 31.jūlijā. |
| 2. | Sabiedrības līdzdalība projekta izstrādē | Par noteikumu projektu 2015.gada 4.decembrī atzinumu sniedza Latvijas Dabas fonds. Projekts izvērtēts Latvijas Melioratoru biedrībā. |
| 3. | Sabiedrības līdzdalības rezultāti | Nav. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | ZM kā atbildīgā iestāde, CFLA kā sadarbības iestāde un ZMNĪ kā finansējuma saņēmēja. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Nav plānota ne jaunu institūciju izveide, ne arī esošu institūciju likvidācija vai reorganizācija. |
| 3. | Cita informācija | 5.1.2.SAM sākotnējā novērtējuma pielikumā pievienots „Teritoriālais kartējums 5.1.2. specifiskajam atbalsta mērķim „Samazināt plūdu riskus lauku teritorijās””. |

Anotācijas IV un V sadaļa – projekts šīs jomas neskar.

Zemkopības ministrs J.Dūklavs

04.01.2016. 14:34

3996

G.Melkins

Gints.Melkins@zm.gov.lv

67027207

1. Darbības programma “Izaugsme un nodarbinātība”, pieejams: http://www.esfondi.lv/upload/Planosana/FMProg\_270115\_DP\_2.pdf [↑](#footnote-ref-1)
2. <http://www.esfondi.lv/upload/Petijumi_un_izvertejumi/apraksti/Petijuma_izvertesanas_zinojums_31012014.pdf> (329., 331. lp.) [↑](#footnote-ref-2)
3. Baltijas jūras stratēģija. http://ec.europa.eu/regional\_policy/sources/docgener/panorama/pdf/mag30/mag30\_lv.pdf [↑](#footnote-ref-3)